Պատասխան - Այսօր ես կցանկանայի խոսել տնտեսական հարցերի վերաբերյալ, քանի որ գտնվում ենք աշխատող գործարանում, որն ունի շատ հետաքրքիր ծրագրեր: Հայ - ռուսական հարաբերությունների մասին մենք դեռ կխոսենք: Այցը կայանալու է սեպտեմբերին, այցի հիմնական նպատակը Հայաստանի եւ Ռուսաստանի միջեւ տնտեսական համագործակցության ընդլայնումն է: Համատեղ միջկառավարական հանձնաժողովն աշխատում է, մենք ակնկալում ենք սեպտեմբերի սկզբին եւս մեկ հանդիպում, որի նպատակը Ռուսաստանի նախագահի այցի նախապատրաստական աշխատանքների, պայմանավորվածությունների ամփոփումն է: Մեր տնտեսական հարաբերություններում այս այցը պետք է բեկումնային լինի: Մենք նման ակնկալիք ունենք եւ աշխատանքը պլանավորում ենք հենց այդ ուղղությամբ: